open-index/open-wikipedia-markdown huggingface dataset:
Verna Vels

**Verna Vels** (13 Junie 1933 – 21 Augustus 2014) was ’n Afrikaanse skryfster, radio-omroeper en storieverteller wat veral bekend was as die skepper en stem agter Liewe Heksie, ’n kinderprogram wat op Suid-Afrikaanse televisie uitgesaai is.

## Biografie 
Verna Barbara Robertson Vels is op Reitz in die Vrystaat gebore waar sy haar skoolloopbaan voltooi het. Sy skryf in 1953 vir ’n BA-graad aan die Universiteit van Pretoria in en voltooi haar studies in 1954 met drie hoofvakke in Afrikaans/Nederlands, Engels en Kunsgeskiedenis. Vels begin in 1954 by die SAUK se kantore in Durban as omroeper te werk. Sy het die draaiboek geskryf vir die rolprent *Lag met Wena: ’n Afrikaanse Filmkonsert*. Vir die res van haar professionele loopbaan was sy nou by die radio- en televisiewese betrokke gewees. Sy het Hennie Human na sy uittrede op 31 Desember 1982 by die SAUK opgevolg as direkteur van die destydse TV1 en het die eerste vrou geword wat tot die vlak van senior bestuurder bevorder is. Sy was vir die laaste 12 jaar van haar lewe toesighoudende regisseur van *7de Laan*. 

Kort voor haar dood is borskanker by Vels gediagnoseer. Sy is in haar slaap in haar huis in Johannesburg oorlede.

## Toekennings 
Sy is op 3 Februarie 2011 tydens kykNET se Fiestas vereer vir haar lewensbydrae tot die Afrikaanse woordkuns. Die Tienie Hollowaymedalje vir Kleuterliteratuur is in 2000 aan haar toegeken.

Ander pryse wat haar toegeval het:
* Federasie van Rapportryers (1985) – Vir die Liewe Heksie-reeks
* Artes-toekenning (1993) – Vir haar bydrae tot die uitsaaiwese
* FAK-prys (1996) – Vir die bevordering van die uitvoerende kunste
* Tienie Hollowaymedalje (2000) – Liewe Heksie en die rekenaar
* ATKV-kinderboektoekenning (2001) – Liewe Heksie en die rekenaar
* C.P. Hoogenhout-toekenning (2002) – Liewe Heksie en die rekenaar

## Boeke 
Kinder- en jeugboeke wat sy geskryf het:
* Liewe Heksie, Human & Rousseau, 1965
* Liewe Heksie kom weer, Human & Rousseau, 1965
* Liewe Heksie en Matewis, Human & Rousseau, 1968
* Liewe Heksie in die pekel, Human & Rousseau, 1969
* Liewe Heksie gaan maan toe, Human & Rousseau, 1973
* Liewe Heksie vang vis, Human & Rousseau, 1973
* Alet, Perskor, 1978
* Liewe Heksie en die silwerrroos, Human & Rousseau, 1978 (TV-uitgawe)
* Liewe Heksie en die sterretjieskombuis, Human & Rousseau, 1978 (TV-uitgawe)
* Liewe Heksie in die helikopter, Human & Rousseau, 1979 (TV-uitgawe)
* Liewe Heksie maak ’n plan, Human & Rousseau, 1981 (TV-uitgawe)
* Liewe Heksie Stories, Human & Rousseau, 1983 (geïllustreer deur Dorothy Hill)
* Die Groot Liewe Heksie Storieboek, Human & Rousseau, 1983
* Liewe Heksie en die rugbywedstryd, Human & Rousseau, 1988 (geïllustreer deur Nikki Jones)
* Liewe Heksie en die rekenaar en ander stories, Human & Rousseau, 1999 (geïllustreer deur Piet Grobler)
* Die Liewe Heksie Omnibus, Human & Rousseau, 2002 (geïllustreer deur Piet Grobler)

## Stemme op TV 
Vels was die stem agter die volgende TV-karakters:
* *Wielie Walie:* - stem van *Bennie Boekwurm*.
* *Liewe Heksie:* - stem van *Liewe Heksie*, *Blommie kabouter* en *Matewis die kat*.
* *Haas Das hou konsert* - stem van *Klein Stinkie Muishond*.

## Verwysings
UNICEF

duimnael|UNICEF se kenteken
duimnael|'n UNICEF-tent wat humanitêre dienste in Soedan lewer.

**UNICEF** (Engels vir: ''United Nations Children's [Emergency] Fund'') is 'n internasionale organisasie binne die Verenigde Nasies wat op 11 Desember 1946 gestig is om bystand aan kinders te verleen in lande wat deur die Tweede Wêreldoorlog verwoes is. 

UNICEF se hoofkantoor is in New York in die Verenigde State van Amerika geleë. Hulle ontvang geldelike bydraes van verskeie regerings en privaatpersone van dwarsoor die wêreld. UNICEF het in 1965 die Nobelprys vir Vrede ontvang. Die Poolse dokter Ludwik Rajchman word beskou as die stigter van UNICEF en dien as sy eerste voorsitter in 1946.

UNICEF maak staat op bydraes van regerings en private skenkers.

## Verwysings 
## Eksterne skakels 
*        Amptelike webwerf
*
Cobus Rossouw

**Cobus Rossouw** (28 Maart 1933 - ) is ’n Afrikaanse akteur en ’n pionier van die Afrikaanse toneel. Hy het in verskeie groot rolprente, TV-reekse en toneelstukke gespeel, maar het nooit in enige sepies verskyn nie.

Rossouw maak sy rolprentdebuut in 1965 in Debbie. Daarna het hy in tientalle rolprente verskyn, onder ander in Die Kandidaat, Die wildsboudjie en Jannie totsiens. Onder sy groot verhoogrolle is *Koning Lear*, *Richard III*, *Hamlet*, *Oom Wanja* en *Die idoot*.  In 1971 ontvang Rossouw die Erepenning vir Toneelkuns van die Suid-Afrikaanse Akademie vir Wetenskap en Kuns.

## Biografie 
Rossouw is op 28 Maart 1933 op Marydale naby Prieska in die Noord-Kaap gebore. Sy pa was Jacobus Francois Rossouw en sy ma Susan Greyling. Hy was een van drie kinders, met 'n suster, Ria, en 'n boetie, Jannie, wat jonk oorlede is.

Hy was ’n skaam seun en onbetrokke by skoolaktiwiteite. Later matrikuleer hy van die Hoërskool Jan van Riebeeck.

In 1965 is hy met Sandra Kotzé getroud. Hulle het drie kinders, Wilmien, ’n skrywer en regisseur, Cobus, ’n TV- en rolprentregisseur, en Susan, ’n rolverdelingsregisseur.

## Filmografie 
* Debbie, 1965
* Die Kandidaat, 1968
* Katrina, 1969
* Jannie totsiens, 1970
* Breekpunt, 1971
* Salomien, 1972
* My Broer se Bril, 1972
* Die Wit Sluier, 1973
* Die Bankrower, 1973
* Die Square, 1975
* Die Groen Faktor, 1984
* Arme Moordenaar (TV-fliek), 1986
* Getroud met rugby, 2011
* Die Wonderwerker, 2012 as Jos van Deventer
* Faan se Trein , 2014
en andere.

## TV 
Van die TV-reekse waarin hy verskyn het, sluit in Die Sonkring.

## Toekennings 
Hy is op 3 Februarie 2011 tydens kykNET se Fiestas vereer vir sy lewensbydrae tot die Afrikaanse teater.

## Verwysings 
## Eksterne skakels 
* 
*
Missouririvier

Die **Missouririvier** (Engels: *Missouri River*), wat in suidwestelike rigting deur die westelike Verenigde State vloei, is die langste rivier in dié land en is een van die takriviere van die Mississippirivier met 'n lengte van 3&nbsp;767 kilometer van sy oorsprong in Brower's Spring in Montana tot by sy monding in die Mississippirivier naby St. Louis. Die rivier maak deel uit van die Jefferson-Missouri-Mississippi-rivierstelsel, die grootste in Noord-Amerika en een van die grootstes ter wêreld - met 'n totale lengte van 6&nbsp;300 kilometer (3&nbsp;900 myl) is dit die vierde langste ter wêreld, en volgens sy afloop van 2&nbsp;445 m&sup3;/s (86&nbsp;340 ft&sup3;/s) die tiende grootste ter wêreld. Die rivier loop deur die sentrale VS-deelstate Montana, Noord-Dakota, Suid-Dakota, Nebraska, Iowa, Kansas en Missouri.

Die Missouririvier is genoem na die Missouri-Indiane. In die Voor-Kolumbiaanse tydperk was die rivier reeds 'n beduidende waterweg vir die plaaslike Eerste Nasies wat na die Missouri verwys het. Die Missouririvier speel steeds 'n beduidende rol in die Amerikaanse uitbreiding na dié geweste.

Alhoewel die gemiddelde afloop van die Missouririvier 2&nbsp;445 m&sup3;/s beloop, kan dit varieer van 2&nbsp;445 tot 20&nbsp;167 m&sup3;/s. Nedersettings langs sy oewers moet met damme langs sy takriviere en oorloopbekkens langs sy benedeloop teen oorstromings beskerm word. Nogtans kom groot vloedrampe soos dié van 1993 (die swaarste ooit in die geskiedenis van die VSA) langs die Mississippi- en Missouririviere voor.
Du Preez Stoltz

**Du Preez Stoltz** is 'n Afrikaanse sanger wat geestelike liedere sing. Sy debuutalbum, *Hy Leef In My* is in 2010 deur *SELECT*-musiek vrygestel. Hy is ook deel van die musiekgroep SA se Eie Drie Tenore saam met Phillip Kotze en Chris Coetzer (in Jannie Moolman se plek).

Du Preez het in 1996 aan Hoërskool Welkom Gimnasium gematrikuleer en daarna die graad B.Soc.Sc aan die Universiteit van die Vrystaat behaal. Hy het aanvanklik begin om teologie te studeer, maar het later na sielkunde oorgeskakel.

Hy is in Desember 2008 met Jana getroud. Hulle het twee dogtertjies.

## Diskografie 
* Hy Leef In My, 2010 SELECT

## Sien ook 
* Lys van Suid-Afrikaanse musikale kunstenaars

## Verwysings 
## Eksterne skakels 
* Du Preez Stoltz-produksies se webwerf 
*
Eufraat

Die **Eufraat** (Sumeries: 𒌓𒄒𒉣, *Buranuna*; Akkadies: 𒌓𒄒𒉣, *Purattu*; Arabies: الفرات‎, *al-Furāt*; Siries: ̇ܦܪܬ, *Pǝrāt*; Armeens: Եփրատ, *Yeprat*; Hebreeus: פרת‎, *Perat*; Turks: *Fırat*; Koerdies: *Firat*‎) is die westerse een van die twee groot riviere wat Mesopotamië begrens. Die ander een is die Tigrisrivier, wat oor die berge van Anatolië deur Irak vloei. (Trouens, die naam "Mesopotamië" is 'n Griekse vertaling uit die Ou-Persies *Mîânrûdân*, wat "die Land tussen die Riviere" beteken. Die Siriese naam vir die gebied is *Beth Nahrain*).

duimnael|links|Die Eufraat in Sirië
duimnael|links|Die Eufraat in Irak
Die oorspronklike Sumeriese naam was *idigna* of *idigina*, wat vertaal kan word as "die vinnig vloeiende rivier, die rivier wat vloei", teenoor sy eweknie, die Eufraat, wat stadiger vloei sodat dit meer slik laat opbou en 'n hoër stroombed het as die Tigris. In Pahlavi beteken *tigr* "pyl" (in dieselfde taalfamilie as Ou-Persies *tigra-*, hedendaagse Persies têz, "skerp"). Dit is blykbaar nie die oorspronklike naam van die rivier nie, maar (soos die Semitiese vorme van die naam) 'n nabootsing van die inheemse Sumeriese naam.

Die Eufraat is ongeveer 2&nbsp;736&nbsp;km lank en ontspring in die Taurus-berge van Oos-Turkye en vloei meestal in 'n suidoostelike rigting totdat dit naby Al-Kurna in Suid-Irak by die Tigris aansluit. Die twee riviere vorm saam die Sjatt al-Arab-waterweg, wat in die Persiese Golf uitmond.

Baie sytakke sluit by die rivier aan, onder meer die Dijala en die Bo- sowel as die Onder-Zab-rivier.

Die Eufraat is al lank 'n belangrike vervoerroete in 'n land wat hoofsaaklik uit 'n woestyn bestaan.

## Eksterne skakels 
*
Stahlgewitter

**Stahlgewitter** is 'n omstrede Duitse neo-nasionaalsosialistiese en R.A.C.-musiekgroep wat in 1995 gevorm is. Hul vertonings is uitsluitlik in Duits.

In 2002 het die groep 'n kontrak onderteken met die Duitse plaatetiket PC Records. Die transaksie het groot sukses meegebring, met die verkoop van 8&nbsp;000 kopieë van die album *Politischer Soldat*.

## Diskografie 
*1996 - *Das eiserne Gebet* (d.i. Die ystergebed)
*1998 - *Germania*
*2001 - *Amalek*
*2002 - *Politischer Soldat* (d.i. Politieke soldaat)
*2003 - *Germania über alles* (d.i. Germania bo alles)
*2006 - *Auftrag Deutsches Reich* (d.i. Opdrag Duitse ryk)
*2008 - *Politischer Soldat (Neuauflage)* (d.i. Politieke soldaat - nuwe oplaag)
*2013 - *Das Hohelied Der Herkunft*
*2013 - *Stählerne Romantik*

## Verwysings 
## Eksterne skakels 
* Stahlgewitter op Last.fm
* Stahlgewitter op Temporati.de
* Stahlgewitter op rockerek.hu
Vlag van Groenland

Die **nasionale vlag van Groenland** is op 21 Junie 1985 amptelik in gebruik geneem. Die vlag vertoon ’n horisontale tweekleur met ’n wit baan bo en ’n rooi baan onder. Aan die vlagpaalkant is ’n skyf waarvan die boonste helfte rooi is en die onderste helfte wit.

## Simboliek 
Die wit horisontale baan verteenwoordig die yskap en die fjords word verteenwoordig deur die rooi helfte van die skyf. Die wit helfte van die skyf verteenwoordig die ysberge en die pakys en die rooi horisontale baan verteenwoordig die oseaan.

## Ontwerp 
Die verhouding van die horisontale bane is 6:6, met die middel van die skyf horisontaal in die middel van die vlag en op die verhouding 7:11 van die vlagpaalkant af.

350px|senter|Konstruksietekening

## Ander vlae 

Lêer:1st Proposal by Sven Tito Achen.svg|  Voorgestelde vlag vir Groenland deur Sven Tito Achen
Lêer:Proposed flag of Greenland (1991).svg|  Voorgestelde vlag vir Groenland in 1991
Lêer:Proposed flag of Greenland (1974).svg|  Nog ’n voorgestelde vlag vir Groenland. Dit herinner baie aan die Dannebrog
Lêer:Proposed flag of Greenland (1973).svg|  Nog ’n voorgestelde vlag vir Groenland.

## Sien ook 
## Verwysings 
## Eksterne skakels 
*  Groenland by *Flags of the World*.
Noord-Transvaal

Die **Noord-Transvaal** was 'n groot geografiese gebied in die voormalige Transvaalprovinsie van Suid-Afrika.

Die naam is sedert die demokratisering van Suid-Afrika in 1994 stelselmatig uitgefaseer, ten gunste van Limpopo (geografies) en Noord-Gauteng (sport). Verskeie amateursportspanne staan dus nou bekend as Noord-Gauteng, bv. die Noord-Gautengse tennisspan.

Die trots van Pretoria, die Noord-Transvaalse rugbyunie, staan sedert 1996 bekend as die Blou Bulle.
MPLA

Die **MPLA** (Portugees: *Movimento Popular de Libertação de Angola* vir *Volksbeweging vir die Bevryding van Angola*) was 'n bevryingsbeweging, en is nou die regerende party in Angola.

Dit is in 1956 gestig om die Portugese koloniale bewind uit Angola (toe nog Portugees-Wes-Afrika) te verdryf. Aanvanklik opereer die MPLA vreedsaam, maar toe die Portugese owerheid in 1961 die leiers toesluit, begin hulle met 'n guerrillastryd. In 1961 word Agostinho Neto tot voorsitter van de MPLA verkies.

Ná die dood van Angola se eerste president, Agostinho Neto op 10 September 1979, is José Eduardo dos Santos Santos op 20 September 1979 tot president van die MPLA verkies, en word hy president van Angola op 21 September 1979.

In September 2018 het João Lourenço die leier geword van die party na aanleiding van die besluit van José Eduardo dos Santos om af te tree.
Swartruggens

**Swartruggens** is 'n dorp in die ooste van die Noordwesprovinsie, in Suid-Afrika. Dis aan die Elandsrivier geleë en die N4 loop deur die dorpie. 

## Geskiedenis 
Die dorp is in 1875 op die plaas Brakfontein gestig. Die spoorlyn vanaf Krugersdorp na Mahikeng het die dorp teen 1907 bereik. Diamante is in 1932 noord van die dorp ontdek en 'n paar klein delwerye en myne is nog in bedryf.

Die dorp is gevorm uit die samesmelting van die twee plase Brakfontein en Scheepersrus. Die naam Swartruggens is afgelei van 'n ketting heuwels wat donker van kleur voorkom en die dorpie omring. Aanvanklik is die dorp Rodeon genoem, en selfs vandag word hierdie naam nog af en toe gebruik. In 1895 is die eerste winkel in die dorp geopen om die groeiende bevolking van alledaagse items te voorsien.  

Nadat Swartruggens as 'n sentrum van veeteelt ontwikkel het, is diamantafsettings ontdek en daarna intensief ontgin, wat bygedra het tot die verdere ontwikkeling van die dorp en sy omgewing.

## Kultuur en besienswaardighede 
Talle wildplase kan in die omgewing rondom Swartruggens besoek word, insluitend 'n volstruisplaas waar mens volstruis kan ry. ’n Diamantmyn wat nou in onbruik is, kan ook besoek word. Die Madikwe Wildreservaat is 'n beskermde gebied in die onmiddellike omgewing van Swartruggens. 

Daarbenewens is die Elandsrivier- slagveld naby die dorp, waar 'n geveg tussen Boere en Britse troepe tydens die Tweede Boereoorlog (1899–1902) plaasgevind het. Dit was een van die laaste "konvensionele" oorlogvoering-styl veldslae van die oorlog voordat die Boere hulle tot guerrilla-oorlogvoering gewend het. 

## Distrik 
Die distrik van 4 470&nbsp;km2 is tipiese bosveldwêreld en die belangrikste ekonomiese bedryf is beesboerdery. Lindleyspoortdam in die Elandsrivier is 20&nbsp;km noord van die dorp. Die dam voorsien besproeiingswater vir die verbouing van koring en tabak. Die dorp Groot Marico is 40&nbsp;km weswaarts.

## Bekende boorlinge 
* Bernice van der Westhuizen, Afrikaanse sanger-liedjieskrywer.

## Sien ook 
* Gereformeerde kerk Swartruggens
* Lys van dorpe in Suid-Afrika
* NG gemeente Swartruggens

## Verwysings 
## Bron 
* Op Pad in Suid-Afrika. B.P.J. Erasmus. 1995 .
Lila Downs

**Anna Lila Downs Sanchez** (Tlaxiaco, Oaxaca, Meksiko, 9 September 1968), beter bekend as **Lila Downs** is 'n sangeres, liedjieskryfster, samestelster en aktivis wat Meksikaanse folk en jazz in Spaans versmelt met verskillende musikale ritmes. Sy is ook 'n uitgesproke aktivis vir maatskaplike en humanitêre kwessies. Haar verhoognaam, Lila Downs is ontleen aan haar familie se bynaam vir haar in haar kinderjare. Dit is afkomstig van die vakbond se eerste naam en die eerste lettergreep van die tweede. Downs woon 'n deel van haar kinderjare in die munisipaliteit van Oaxaca de Juárez en later in New York. Sy is een van die sangers wat meeste reis na Spaanse musiekoptredes en is die mees erkende kunstenaar in Meksiko.

## Diskografie 
### CD's 
* 1994 - *Ofrenda*
* 1996 - *Azuláo: En vivo con Lila Downs*
* 1999 - *La Sandunga*
* 1999 - *Trazos*
* 2000 - *Árbol de la Vida (Yutu Tata)*
* 2001 - *La Línea* 
* 2004 - *Una Sangre*
* 2006 - *La Cantina: Entre Copa y Copa...*
* 2009 - *Ojo de Culebra ("Shake Away")*
* 2010 - *Lila Downs y La Misteriosa "En París Live à Fip"*
* 2012 - *Sins and Miracles*

### DVD's 
* 2007 - *Lotería Cantada*
* 2008 - *El Alma De Lila Downs*
* 2010 - *Lila Downs y La Misteriosa "En París Live à Fip"*
* 2012 - *Pecados y Milagros: Edición Especial*

### Lirieke 
* 2000 - *Nueve Hierba*
* 2002 - *La Línea*
* 2004 - *One Blood*
* 2006 - *La Cumbia del Mole*
* 2008 - *Ojo de Culebra*
* 2011 - *Palomo del Comalito*
* 2012 - *Zapata se Queda"*

## Toere 
* *Una Sangre*
* *Ojo de Culebra*
* *Black Magic Woman*
* *Pecados y Milagros World Tour*

## Eksterne skakels 
* Lila Downs − Lila Downs se amptelike webtuiste
* Lyrics Time  − Lila Downs se lirieke.
* Lila Downs − Lila Downs op Last.fm
Podolsk

**Podolsk** (Russies: Подо́льск) is 'n nywerheidstad in die Russiese Moskou-oblast, sowat 40&nbsp;km suid van Moskou. Die stad dien as die administratiewe hoofstad van die rajon Podolsk. Podolsk, wat aan die Pachra-rivier (een van die sytakke van die Moskwa-rivier) geleë is, is die grootste nedersetting in die Moskou-oblast met 'n bevolking van 218&nbsp;537 (2014).

## Geskiedenis 
Podolsk het uit 'n klein nedersetting, Podol, ontstaan en het in die 18de eeu die Moskouse Danilof-klooster gehuisves. Keiserin Katharina II het in 1791 stadstatus aan die nedersetting toegeken.

Voor die Russiese Rewolusie van 1917 was Podolsk een van die mees geïndustrialiseerde stede van Rusland. 'n Fabriek van die Duitse maatskappy Singer het hier naaimasjiene vervaardig.

Die Oeljanof-familie was hier woonagtig. Wladimir Oeljanof, beter bekend as Wladimir Lenin, het die stad verskeie kere besoek en hier 'n stuk grond en 'n klein huis besit. In 1900 is 'n vergadering van Sosiaal-Demokrate uit Moskou en ander Russiese stede in Podolsk gehou om hulle ondersteuning vir die koerant *Iskra* te kry wat destyds gestig is.

In 1971 is die Orde van die Rooi Banier van Arbeid aan Podolsk toegeken. In die Sowjet-tyd was die stad een van die grootste nywerheidsentra in die Moskou-oblast. In dié tyd was daar meer as sewentig fabrieke in die stad wat werk aan 'n groot deel van die plaaslike bevolking verskaf het. In 2000 is 'n groot militêre basis gestig.

Podolsk is die setel van die sentrale argief van die Russiese departement van verdediging.

## Susterstede 
* 20px Amstetten, Oostenryk
* 20px Bălţi, Moldowa
* 20px Bar, Montenegro
* 20px Borisow, Wit-Rusland
* 20px Tsjernowtsi, Oekraïne
* 20px Henan, Volksrepubliek China
* 20px Kawarna, Bulgarye
* 20px Kladno, Tsjeggië
* 20px Ohrid, Masedonië
* 20px Saint-Ouen, Frankryk
* 20px Sjoemen, Bulgarye
* 20px Soechoemi, Abkasië/Georgië
* 20px Trier-Land, Duitsland
* 20px Wanadzor, Armenië
* 20px Warmińsko-mazurskie, Pole

## Eksterne skakels 
* Amptelike webwerf
Cholargos

**Cholargos** (Grieks: Χολαργός, Latyn/Ouer vorm: **Holargus**) is 'n voorstad van Athene, Griekeland. Dit is noordoos van die stadskern geleë, en sowat 6&nbsp;km van die Syntagmaplein. Die voorstad word uit die weste via Messogionlaan bereik, en is tans met die Attiki Odos-tolpad verbind deur aansluiting 6, noord van die stadsaal.

Die naam van die voorstad dateer terug na antieke Athene en die mees vername "Χολαργεύς" (Cholargeus, of burger van Cholargos) was Perikles.
Dêmos

[duimnael|250px|[Pinax|Pinakia, identifikasietablette (naam, vadersnaam en dêmos) wat vir onder meer jurieverkiesings gebruik is, in die museum by die Antieke Agora van Athene]]
In antieke Griekeland, was 'n ***dêmos*** (**δῆμος**, meervoud ***dêmoi***) 'n dorpsgebied binne, of ander onderafdeling van Attika, die Griekse landstreek aanliggend aan Athene. In 'n ander konteks kon die woord ook “volk” of “burgers” beteken.

'n Dêmos het tot 'n mate as 'n stadstaat in die kleine fungeer, en inderdaad was sekere dêmoi, soos Eleusis en Acharnai, beduidende dorpe. Oor elke dêmos is 'n *demarchos* aangestel as die toesighouer oor interne sake, en dit kon verder oor 'n verskeidenheid burgerlike, godsdienstige en militêre ampsbekleërs beskik. Dêmoi het hul eie godsdienstige feeste gehou, inkomste ontvang en besteding aangegaan.

Dêmoi is met ander dêmoi van dieselde omgewing saamgestel om trittyes (een-derde gedeeltes) te vorm, groter bevolkingsgroepe, wat op hul beurt saamgestel is om die tien stamme te vorm, oftewel die phylai van Athene. Elke stam het een trittys van elk van die drie streke bevat, naamlik van die stad, die kusstreek en die binnelandse gebied.

## Verwysings
Beagle

duimnael|links|Rustende beagles
Die **Beagle** is 'n klein- tot mediumgrootte honderas wat in Engeland geteel is. Sy hoofkleure is bruin, swart en wit. Hy is gewoonlik gebruik vir jagtogte, maar is ook 'n gewilde troeteldier om te hê. Oorspronklik is hy slegs gebruik vir jag, meestal deur die konings van Engeland. Vandag word hulle egter gebruik as familietroeteldiere.
Pomeroy

duimnael|links|180px|Foto van George Colley.

**Pomeroy** is 'n klein dorpie in KwaZulu-Natal, Suid-Afrika. Die dorpie is in 1867 gestig. Dit is vernoem na George Pomeroy Colley wat die noodlottige Britse magte tydens die Slag van Majuba gelei het. Die R33-provinsiale pad gaan deur die dorp.

## Sien ook 
* Lys van dorpe in Suid-Afrika

## Verwysings
Kranskop

**Kranskop** is 'n klein dorpie in KwaZulu-Natal, Suid-Afrika.

## Geskiedenis 
Die dorp is in 1894 gestig as *Hopetown*. Om verwarring met die dorp Hopetown in die Noord-Kaap te vermy is die dorp na 'n nabygeleë koppie (1 155m) genoem. Die Zoeloenaam vir die dorpie is ''i'Tshe lika Ntumjambili'' (die rots met twee openinge). 'n Takspoorlyn vanaf Greytown het die dorp in 1914 bereik.

## Distrik 
Die distrik is 1 057&nbsp;km2 groot. Wattelplantasies is die belangrikste ekonomiese aktiwiteit.

## Sien ook 
* Kranskop (koppie)
* Lys van dorpe in Suid-Afrika

## Verwysings 
## Bronne 
* 
*
Violetta Villas

**Violetta Villas** (* 10 Junie 1938, Luik, † 5 Desember 2011, Lewin Kłodzki) - was 'n Poolse pop-sangeres-liedjieskryfster, komponis en musikant.

## Discografie 
### Album 
* 1962 *Rendez-vous with Violetta Villas*
* 1966 *Violetta Villas*
* 1967 *Violetta Villas* (reedition)
* 1968 *For you my darling*
* 1968 *About Love...*
* 1977 *There is no love without jealousy*
* 1985 *Las Vegas*
* 1986 *Violetta Villas* (reedition)
* 1992 *The most beautiful Christmas carols*
* 1996 *Daddy 2* guest star
* 1997 *Christmas carols*
* 1997 *Villas sings Christmas carols*
* 2001 *When Jesus Christus was born...*
* 2001 *Violetta Villas* (reedition)
* 2001 *There is no love without jealousy* (reedition)
* 2001 *For you my darling* (reedition)
* 2003 *Valentine hits*
* 2004 *Christmas carols from heart*
* 2008 *To comfort the heart and warmth the soul*
* 2009 *The most beautiful Christmas carols* (reedition)

### Single 
* 1961 ''I don't believe you*
* 1961 *Such a frost*
* 1961 *I don't make it*
* 1961 *For you my darling*
* 1961 *Red Marianna*
* 1961 *Secret*
* 1962 *Get married, Johny!*
* 1962 *Cuckoo clock*
* 1962 *It speak maracas*
* 1962 *Look straight into my eyes*
* 1963 *When Allah goes*
* 1963 *Ali alo*
* 1963 *The Fan*
* 1964 *To you, mother*
* 1964 *Joseph*
* 1964 *The love begins with a smile*
* 1964 *There is a time for love*
* 1964 *Is not*
* 1966 *To you, mother*
* 1978 *For mum*
* 1986 *Mundial'86*
* 1987 *The pine from my dream*
* 1987 *Take me from Barcelona*
* 1987 *Everywhere you go*
* 1987 *The wild woman''

## Webwerf 
* Amptelike webwerf
Laerskool Jopie Fourie

duimnael|240px|Foto van Jopie Fourie.

**Laerskool Jopie Fourie** is 'n openbare laerskool in Pretoria wat na Jopie Fourie genoem is. Die leuse is "Getrou Tot Die Dood". Die skool se adres is 5de Laan 5, Salvokop, Pretoria, 0002 (oorkant Korrektiewe dienste).

Die skool was aanvanklik Engelsmedium en het as die **South End School** bekend gestaan. Vanweë die ontwikkeling in die middestad van Pretoria is dit later na 'n Afrikaanse laerskool verander. Die skool is in 1970 herdoop na die Laerskool Jopie Fourie. Ná 1994 het die taalbehoeftes egter verander en die skool het in 2003 430 Engels- en 120 Afrikaanssprekende leerlinge gehad. In 2006 het die skool enkelmedium Engels geword.

## Verdere naleeswerk 
* Diewe steel skool se duur klokke, Beeld, 29 November 2007.

## Verwysings 
## Eksterne skakels 
* Skool se Facebook-bladsy
Normanton, Queensland

**Normanton** is 'n klein dorp in die noorde van die Australiese deelstaat Queensland. Die dorp is in 1867 gestig. In die 2016 sensus, het Normanton 'n bevolking van 1,210 mense, waarvan 743 Aborigines is. Dit het 'n tropiese savanneklimaat. 

## Vervoer 
Die dorp is een terminus van die geïsoleerde *Normanton to Croydon* spoorweg, wat gebou is tydens die goudstormdae in die 1890's.
Soweto-strykkwartet

Die **Soweto-strykkwartet** (Engels: *Soweto String Quartet*) is 'n strykkwartet vanuit Soweto in Suid-Afrika wat bestaan uit: *Reuben Khemese*, *Makhosini Mnguni*, *Sandile Khemese* en *Thami Khemese*.

Hulle begin in 1992 om voltyds op te tree nadat hulle op President Mandela se inhuldiging gespeel het, waarna Mandela hulle vir hul werk geprys het. Hulle musiek is 'n kombinasie van kwêla, Mbaqanga, Afrika-Jazz met klassieke invloede.

## Geskiedenis 
Hul debuutalbum *Zebra Crossing*, wat in 1994 uitgereik is, het 'n sensasie veroorsaak toe dit in 1995 die SAMA-prys gewen het vir beste nuweling, beste instrumentale album en beste popalbum van die jaar.

## Diskografie 
* Zebra Crossing (1994)
* Renaissance (1996)
* Millennia (1998)
* Rhythms of Africa (1999)
* Four (2001)
* Our World (2003)
* A Soweto String Quartet Christmas (2006)
* Collections (2007)
* Speel Afrikaanse Treffers (2007)
* Speel Afrikaanse Treffers, Vol. 2 (2013)
* Plays Gospel (2014)

## Sien ook 
* Lys van Suid-Afrikaanse musiekgroepe

## Bronne 
* CAMA - Soweto String Quartet

## Verwysings 
## Eksterne skakels 
* Die Soweto-strykkwartet se webtuiste
* http://southafrica.co.za/soweto-string-quartet.html

### Musiekvideo's 
* *Millenia* op YouTube
* *Njilo njilo* op YouTube
* *Soweto String Quartet speel Afrikaanse treffers* op YouTube.
Uttar Pradesh

**Uttar Pradesh** (Hindi: उत्तर प्रदेश; Oerdoe: اتر پردیش, [ˈʊt̪t̪ər prəˈd̪eːʃ], , letterlik "Noordelike Provinsie") is 'n deelstaat in die noorde van Indië. Die hoofstad en grootste stad is Lucknow. Van die ander groot stede is Agra, Benares (voorheen Varanasi), Ghaziabad, Kanpur, Meerut en Prayagraj (voorheen Allahabad). Naas die ampstale Hindi en Oerdoe word veral Awadhi, Bagheli, Bhojpuri, Braj, Bundeli en Kannauji in die deelstaat gepraat. Die deelstaat se geografie word gekenmerk deur die Ganges en die Yamuna, twee van die grootste riviere van Indië. Die Taj Mahal, een van Indië se bekendste baken, is in Agra geleë. In Uttar Pradesh lê ook die Buddh Internasionale Renbaan, waar drie keer die Indiese Grand Prix (in 2011, 2012 en 2013) gehou is.

## Verwysings 
## Eksterne skakels 
*  Amptelike webwerf 
*
Justinas Marcinkevičius

**Justinas Marcinkevičius** (* 10 Maart 1930 in Važatkiemis, † 16 Februarie 2011 in Vilnius) was 'n Litause digter, skrywer, vertaler en dramatikus.

## Lewe en loopbaan 
Justinas Marcinkevičius het by die Laerskool Alksniakiemis en die Žiburio-gimnasium in Prienai (1942 tot 1949) skool gegaan. Tussen 1949 en 1954 het hy aan die Fakulteit Geskiedenis en Wysbegeerte van die Universiteit van Vilnius gestudeer en 'n graad in Litause taal en letterkunde verwerf.

Tussen 1953 en 1957 was hy sekretaris van die kindertydskrif *Genys*, sedert 1955 lid van die Litause Skrywersvereniging (Litaus *Lietuvos rašytojų sąjunga*), tussen 1957 en 1959 sektretaris van die tydskrif *Pergalė* en sedert 1965 ook professionele skrywer. Hy was 'n lid van die Litause onafhanklikheidsbeweging *Sąjūdis* en sedert 1990 lid van die Litause Akademie van Wetenskappe (*Lietuvos mokslų akademija*).

Van sy werke is onder meer na Duits, Noors, Engels, Frans, Italiaans, Russies, Hongaars, Armeens, Georgies, Bulgaars en Mongolies vertaal, terwyl sy toneelstukke buite Litaue onder meer in Letland, Tsjeggië, Hongarye en Oesbekistan opgevoer is. Die totale oplaag van sy werke in Litaus en ander tale beloop meer as vier miljoen.

Justinas Marcinkevičius het op 16 Februarie 2011 aan kopbeserings beswyk wat hy in Desember in sy huis in Vilnius opgedoen het.

## Literêre styl en onderwerpe 
Justinas Marcinkevičius het in die naoorlogse tydperk grootgeword en herroep in sy digkuns geromantiseerde herinneringe aan sy kinderjare wat hy op die Litause platteland deurgebring het, sy eerste liefdesverhouding en die mens se houding tot die natuur. Hy verbind in sy gedigte die gedagtewêreld van 'n plattelander met die strewe na breë gevolgtrekkings en die Litause literêre tradisie van lofliedere oor die wonderlike aarde met moderne poëtiese gedagtes.

As digter het hy 'n poging onderneem om nuwe poëtiese uitdrukking aan essensiële nasionale ervarings te gee. Sy liriek probeer die innerlikste roersels van die mens en die samelewing te ontrafel en sleep die leser met sy emosionele belydenisse mee.

Die grootste deel van Marcinkevičius se literêre loopbaan het in die moeilike tyd van die Sowjet-besetting van Litaue en Sowjet-Russiese totalitarisme geval. As skrywer het hy steeds die kulturele selfbewussyn van die Litause nasie verdedig. Hy het by die beskrywing van mense teruggekeer na humanistiese ideale, het romantiese en liriese tradisies in die digkuns laat voortleef en het die estetiese aspekte van literatuur teenoor die agtergrond van Sosialistiese realisme met sy heroïese en propagandistiese kunsopvattings gewaardeer. Sy gedigte is in 'n romantiese dog moderne styl geskryf.

As vertaler het Marcinkevičius klassieke liriese literatuur uit Pole, Rusland, Estland en Finland, waaronder werke van Adam Mickiewicz, Aleksander Poesjkin, Sergei Jessenin, Michail Lermontof asook die nasionale Finse heldedig *Kalevala*, na Litaus vertaal.
Kerala

**Kerala** (Malayalam: കേരളം, [ke:ɾɐɭɐm], ; Engels: [ˈkɛrələ]) is 'n deelstaat in die suidooste van Indië. Die hoofstad en grootste stad is Thiruvananthapuram (voorheen *Trivandrum*). Die deelstaat se geografie word gekenmerk deur die Wes-Ghats.

## Verwysings 
## Eksterne skakels 
*  Amptelike webwerf
*
Provinsies en gebiede van Kanada

**Kanada** bestaan uit tien **provinsies** (Engels en Frans: *Provinces*) in die suide en drie **gebiede** (Engels: *Territories*, Frans: *Territoires*) in die noorde.
Karnataka

**Karnataka** (Kannada: ಕರ್ನಾಟಕ, *Karnāṭaka*, [kəɾˈnɑːʈəkɑː]), tot in 1973 **Mysore**, is 'n deelstaat in suidwestelike Indië. Die hoofstad en grootste stad is Bangalore, gevolg deur Hubli-Dharwad. Die deelstaat het 'n bevolking van 61&nbsp;130&nbsp;704 in 2011 gehad. Naas die ampstaal Kannada word onder andere Konkani gepraat. Die deelstaat se geografie word gekenmerk deur die Wes-Ghats en die Krisjna, een van die grootste riviere van Indië.

## Verwysings 
## Eksterne skakels 
*  Amptelike webwerf
*
Xanthippos

[duimnael|regs|250px|’n [Ostrakon wat Xanthippos vermeld (484 v.C.)]]

**Xanthippos** (Gr. **Ξάνθιππος**) was 'n welgestelde Atheense politikus en generaal in die vroeë vyfde eeu v.C.. Hy was die seun van Ariphron en vader van Perikles.  Xanthippos het in 479 v.C. die amp van eponieme archont in Athene beklee. Xanthippos was direk verantwoordelik vir die ontheffingsgerig van Miltiades die jongere volgend op Miltiades se onvermoë om Paros in 489 v.C. te verower.

Xanthippos is in 484 v.C. geostrakeer.

In 479 v.C. het Xanthippos vir Themistokles, 'n ou teëparty, opgevolg as kommandeur van die Atheense vloot.  

Xanthippos se grootste militêre onderskeiding was sy aanvoering van die Atheense vlootmagte by die beslissende Seeslag van Mykale teen die Perse, 'n stryd wat gevoer is aan die kus van Lydië in Klein-Asië onder die aanvoering van Leotychidas van Sparta.  

Ná die Spartane hulself van die Helleense bond onttrek het, het Xanthippos 'n Griekse mag gelei in 'n aanslag teen Sestos, wat deur die Perse ingeneem is na 'n winterbeleg.  Die Persiese goewerneur Artayktes het probeer ontsnap, maar is gevangegeneem en deur Xanthippos aan die inwoners van Elaeos oorgelewer ter vergelding, wat Artayktes gekruisig het.

Xanthippos was met Agariste getroud, die broerskind van Kleisthenes.  

## Verwysings
.my

**.my** is die Internettopvlakdomein vir Maleisië.

## Sien ook 
* Lys van Internettopvlakdomeine

## Eksterne skakels 
* IANA .my whois informasie
* myNIC - domein registrasie
Laerskool Danie Malan

**Laerskool Danie Malan** is 'n primêre skool wat in Pretoria, Suid-Afrika geleë is. Die skool se adres is Koos De la Reystraat 279, Pretoria-Noord, 0182. Hulle leuse is *Jou Sleutel tot Suksesvolle Onderrig!*.

Die skool is in 1904 as 'n Engelsmedium skool gestig, maar is later na 'n Afrikaanse skool verander. In die laat 90's is dit egter na 'n parallelmediumskool omgeskakel om die Engelssprekende leerlinge in die gebied te bedien.

## Bekende alumni 
* Lucas Maree

## Eksterne skakels 
* Skool se webtuiste 
* Skool se Facebook-bladsy
Slag van Mykale

Die **Slag van Mykale** (Antieke Grieks: **Μάχη τῆς Μυκάλης**; *Machē tēs Mykalēs*) was een van die twee beslissende veldslae wat die tweede Persiese inval van Griekeland tydens die Grieks-Persiese oorloë beëindig het. Dit het plaasgevind op, of om en by 27 Augustus 479 v.C. op die hange van Mykaleberg, aan die kus van Ionië, teenoor die eiland Samos. Die stryd is gevoer tussen 'n bondgenootskap van die Griekse stadstate, insluitend Sparta, Athene en Korinthe, en die Persiese Ryk van Ahasveros.

Die vorige jaar het die Persiese invalsmag, aangevoer deur Ahasveros self, seges behaal by die veldslae van Thermopylai en Artemisium, en het Thessalië, Boiotië en Attika ingepalm. Nietemin kon die geallieerde Griekse vloot by die daaropvolgende Seeslag van Salamis 'n onwaarskynlike sege beklink, waardeur Persiese verowering van die Peloponnese afgeweer is. Ahasveros het toe teruggetrek, en sy generaal Mardonios met 'n aansienlike weermag agtergelaat, vir die voltrekking van die Griekse kampanje in die volgende jaar.

In die somer van 479 v.C., het die Grieke 'n reuseweermag (vir eietydse standaarde) saamgeroep, en opgemarsjeer om Mardonios by die Slag van Plataia teë te staan. Terseldertyd het die bondgenote se vloot na Samos gevaar, waar die ontmoedigde oorblyfsels van die Persiese vloot gestasioneer was. Die Perse, in 'n poging om 'n konflik te vermy, het hul vloot gestrand onder die hange van Mykale, en in samewerking met 'n Persiese weermagafdeling 'n palisadekamp opgerig. Die Griekse kommandeur Leotychides het besluit om die Perse nietemin aan te val, en het sy vloot se seesoldatekorps aan land geneem.

Alhoewel die Persiese magte hul heldhaftig verweer het, het die swaargepantserde Griekse hopliete hulself weereens bewys as uitnemend in krygsvoering, en kon uiteindelik die Persiese troepe oormeester, wat na hul kamp gevlug het. Die Ioonse Griekse kontingent van die Persiese weermag het oorgeloop, en 'n aanval is op die kamp geloods waarin 'n groot aantal Perse om die lewe gebring is. Hierna is beslag gelê op die Persiese skepe, wat aan die brand gesteek is. Die algehele uitwissing van die Persiese vloot, tesame met die vernietiging van Mardonios se weermag by Plataia (na bewering op dieselde dag as die Slag van Mykale), het die Griekse inval beslissend beëindig. Na Plataia en Mykale, het die Griekse bondgenote tot die offensief oorgegaan, wat 'n nuwe tydvak van die Grieks-Persiese oorloë ingelui het. Alhoewel Mykale in elke opsig 'n beslissende sege was, blyk dit nie van dieselde belang (selfs toe) geag te gewees het as byvoorbeeld die Atheense oorwinning by die Slag van Marathon of selfs die Griekse neerlaag te Thermopylai nie.
Melbourne Reghoekige Stadion

Die **Melbourne Reghoekige Stadion** (algemeen bekend as **AAMI-park**) is 'n stadion in Melbourne, Australië, wat vir rugby, rugbyliga en sokker aangewend word. Dit was een van die gasheerstadions tydens die Vrouesokkerwêreldbeker 2023.

AAMI-park is Melbourne se eerste reghoekige stadion. Daar is ander stadions (soos die MCG, Docklandsstadion en Princes Park) in Melbourne, maar dit is meer geskik vir sportsoorte soos krieket en Australiese voetbal wat op ovaalvormige velde gespeel word. Die grootste reghoekige stadion in die stad, Olympic Park, is 'n atletiekbaan wat nie fasiliteite het vir 'n spansport soos rugbyunie, rugbyliga of sokker nie.

## Wedstryde 
### Rugbyliga-toetswedstryde 
### AFC Asië-beker 2015 
### Vrouesokkerwêreldbeker 2023 
## Verwysings 
## Eksterne skakels 
*  Amptelike webwerf
*  AAMI-park op Austadiums
Wipneuskobra

Die **wipneuskobra** (*Naja annulifera*) is 'n slangspesie, met gevaarlike neurotoksiese gif wat die dood kan veroorsaak. Hulle is gelerig, bruinerig, gryserig, blou en swart. Sommige, veral mannetjies, het bande oor die hele liggaam. Die gemiddelde lengte van die slang is 1,2 tot 1,9 meter, maar wipneuskobras van so lank as 2,6 m is al opgemerk. 

## Gedrag
Hulle kom meestal voor in droë maar bedompige areas. Hierdie kobra is een van die grootste kobras in Afrika. Hulle lê 9 tot 3 eiers in die vroeë somer. Hulle natuurlike vyande is voëls en ander slange. Hulle eet meestal soogdiere en paddas of akkedisse. Die wipneuskobra hou daarvan om in die son te lê en bak.

## Mediese belang
Dit word aanbeveel om 'n veilige afstand van die slang in die natuur te handhaaf. Hulle staan bak as hulle bedreig voel en pik na die grond. Hulle is egter bang vir mense en byte is skaars. Die meeste mense word op die kuite of op die hande gepik wanneer hulle die slang probeer doodmaak. Hierdie slang is nie aan te durf deur iemand wat onervare is nie. 'n Persoon wat gepik word, moet so vinnig as moontlik in 'n hospitaal opgeneem word, om aan 'n hart-en-long masjien gekoppel te word. Met ontslag uit die hospitaal word steroïede-pille soms voorgeskryf om die vel te laat teruggroei, maar dié behandeling is omstrede. Die bytplek moet deurentyd skoongehou word. 

## Sien ook 
* Alfabetiese lys van slange

## Verwysings
Holmenkollen-skans

duimnael|regs|Die nuwe Holmenkollen-skans tydens sy amptelike inwyding op 3 Maart 2010
Die **Holmenkollen-skans** is 'n skispring-skans in Holmenkollen, 'n stadsdeel van die Noorse hoofstad Oslo. Dit is een van Oslo se bekendste bakens asook die mees besoekte toeristetrekpleister in Noorweë en die bekendste skispring-skans ter wêreld.

Met 'n geskiedenis wat terugstrek tot 1892 is dit ook die wêreld se oudste skispring-skans wat steeds in gebruik is. Ná die laaste ombou het die skans 'n konstruksiepunt van 120 meter en 'n grootte (amptelik *hillsize*) van 134 meter. Die skans is vir die Olimpiese Winterspele 1952 en die wêreldkampioenskappe van 1930, 1966 en 1982 gebruik. In 2011 word die FIS se Nordiese Ski-wêreldkampioenskappe hier gehou. Daarnaas word die Holmenkollen-skans jaarliks vir die spesiale en gekombineerde skispring-wêreldkampioenskappe gebruik.
Trichardt

**Trichardt** is 'n dorp in die Suid-Afrikaanse provinsie van Mpumalanga. Dit lê noordoos van Secunda.

## Geskiedenis 
Die dorpie het ontstaan toe die NG Kerk 'n nuwe gemeente hier gestig en ook 'n dorp geproklameer het in 1906. Die dorp was eers Trichardsfontein genoem, na Carel Trichardt, die oudste seun van Louis Tregardt. Mettertyd is die naam verkort na Trichardt. 

## Sien ook 
* Lys van dorpe in Suid-Afrika
* Louis Tregardt-gedenktekens

## Bronne 
* Op Pad in Suid-Afrika. B.P.J. Erasmus. 1995.
Hendrina

**Hendrina** is 'n dorp in die Suid-Afrikaanse provinsie van Mpumalanga. Die dorp lê sentraal tussen Middelburg, Ermelo, Bethal, Davel en Carolina.

## Geskiedenis 
In April 1914 word 'n vergadering op die plaas Grasfontein gehou om die wenslikheid van 'n dorp in hierdie omgewing te bespreek. Die idee het ontstaan by George Abraham, 'n sakeman, toe hy verneem het dat boere 'n meer sentrale kerkgebou wou oprig, omdat die afstande na naby geleë dorpe baie ver was. Abraham was van mening "stig 'n dorp en 'n eie gemeente met 'n eie kerkgebou sal volg". Uit twee voorstelle van plase waar 'n dorp gestig kon word, word die plaas Grasfontein van Gert Beukes gekies. Die grond word deur Willem (Dop) Joubert gekoop. Op 1 Junie 1915 word die dorp Hendrina gestig. Die dorp is na Gert Beukes se vrou Hendrina (nee de Clercq) vernoem. Op 1 September 1915 word besluit om 'n NG Kerk op die dorp te stig. Op 15 Junie 1916 word Hendrina dorp geproklameer en die NG Gemeente Hendrina op 04 Oktober 1916. Die dorp was oorspronklik 285 morge groot met 607 erwe.

## Galery 
duimnael|links|Oorspronklike Dorpsplan van Hendrina - uit "As die vlaktes verlate raak." 2016
duimnael|links|Hendrina & Gert Beukes na wie die dorp vernoem is - uit "As die vlaktes verlate raak." 2016
duimnael|Kennis van Verfkoping te Hendrina Woensdag 17 November 1915 - uit "As die vlaktes verlate raak" 2016

## Omgewing 
Twee van Eskom se grootste steenkoolkragstasies, Arnot en Hendrina, is in die omgewing geleë. Daar is ook steenkoolmyne in die omgewing. Gemengde boerdery word beoefen (melk, grondbone, aartappels en mielies).

## Sien ook 
* Lys van dorpe in Suid-Afrika

## Bronne 
* 
* Eric Rosenthal (1967). *Ensiklopedie van Suidelike Afrika*, Juta. Kaapstad en Johannesburg.
* Roux, A.C. (2016). As die vlaktes verlate raak: Die kontrei-geskiedenis van die Hendrina Gemeenskap. 1862-2016. NG Gemeente Hendrina. 
duimnael|Die inwyding van die Noodkerk van die NG Kerk Hendrina 1 Februarie 1917. Die gebou is ontwerp deur die argitek W Kool - uit "As die vlaktes verlater raak" 2016

## Verwysings
Makwassie

**Makwassie** is 'n klein dorp in die Noordwes-provinsie van Suid-Afrika. 

## Geskiedenis 
Die eerste sendingstasie noord van die Vaalrivier het hier ontstaan in 1822. Op 21 Julie 1823 is die eerste blanke persoon in die Transvaal in die dorp gebore vir die gesin Broadbents. Die dorp is in 1907 deur Charles Lacy Stratton gestig. Drie jaar later is dit tot dorpsgebied verklaar. In 1910 het Makwassie ook die eerste stadhuis in die Transvaal gebou. Die dorp ontleen sy naam aan die Makwassiestroom wat hier verby vloei. Die naam is glo afgelei van die Boesmanwoord vir die aromatiese wilde groenment wat op die oewers van die stroom groei. Die hoofspoorlyn het Makwassie in 1905 bereik. 

## Distrik 
Mielies, sorghum en grondbone is van die belangrikste gewasse wat verbou word. Die dorp spog ook met die eerste silo vir die berging van grondbone. Die R502 en die R505 streeksroetes kruis in die dorp.

## Boorlinge 
* Greyling Wentzel (1925 – 2013), eertydse Suid-Afrikaanse minister van landbou.

## Sien ook 
* Lys van dorpe in Suid-Afrika
* Broadbent-bouval

## Verwysings 
## Bronne 
* Op Pad in Suid-Afrika. B.P.J. Erasmus. 1995 

## Ligging
Jonas Savimbi

**Jonas Malheiro Savimbi** (3 Augustus 1934 – 22 Februarie 2002) was die leier van UNITA, die antikommunistiese organisasie in Angola wat vanaf die sestigs eers teen die Portugese koloniste, en vervolgens vanaf 1975 teen die marxistiese MPLA-regering in die Angolese Burgeroorlog 'n stryd gevoer het. UNITA is tans die tweede grootste politieke party in Angola.

Savimbi het in 2002 gesterf tydens gevegte met Angolese regeringsmagte.

## Eksterne skakels
Kakie

[duimnael|links|290px|Polisiemanne in [Indië in hulle kakiegekleurde uniforms.]]

**Kakie** is 'n bruinerige aardse kleur. Die woord kakie is afgelei van Hindoestanies (wat opsigself vanaf die Persiese woord *khak* afgelei is), wat "stowwerig" beteken. Die kleur word algemeen deur weermagte reg oor die wêreld gebruik vir uniforms en kamoeflering. Kakie gekleurde uniforms was byvoorbeeld deur die Britse magte tydens die Anglo-Boereoorlog gedra.

Die eerste opgetekende gebruik van **kakie** as 'n kleurnaam in Engels was in 1848.

## Kleurkoördinate 
Volgens verskeie kleurskemas word **kakie** as volg voorgestel:

## Alternatiewe betekenis 
Kakie kan ook na 'n Engelse soldaat verwys. In die lied, Sarie Marais, word byvoorbeeld gesing: 

## Sien ook 
* Lys van kleure
Edenparkstadion

Die **Edenparkstadion** (algemeen bekend as **Edenpark**) is 'n veeldoelige stadion in Auckland, Nieu-Seeland, wat vir rugby, sokker en krieket gebruik word.

Edenpark is die grootste sportgrond in Auckland met rugby wat in die wintermaande gespeel word en krieket in die somer (alhoewel die meeste plaaslike krieketwedstryde op die *Outer Oval* gespeel word wat reg langs die hoofstadion is). Om albei sportsoorte ter wille te wees is die kolfblad verwyderbaar. Die stadion het die eerste geword om twee rugbywêreldbekereindstryde te huisves: dié van die Rugbywêreldbeker 1987 en Rugbywêreldbeker 2011. Edenpark het ook twee keer wedstryde van die Krieketwêreldbeker aangebied: in 1992 en 2015. Daarbenewens is Edenpark tydens die Vrouekrieketwêreldbeker 1982 vir twee wedstryde gebruik en dit was een van drie stadions tydens die Vrouerugbywêreldbeker 2021. Dit was ook een van die stadions tydens beide die Vrouekrieketwêreldbeker 2022 en die Vrouesokkerwêreldbeker 2023.

## Fotogalery 

Lêer:Australia vs. New Zealand.jpg|Krieketwedstryd tussen Australië en Nieu-Seeland in 2005
Lêer:Match NZ-Tonga.JPG|Wedstryd tussen Nieu-Seeland en Tonga tydens die Rugbywêreldbeker 2011

## Wedstryde 
### Vrouekrieketwêreldbeker 1982 
### Rugbywêreldbeker 1987 
### Krieketwêreldbeker 1992 
### Rugbywêreldbeker 2011 
### Krieketwêreldbeker 2015 
### Vroueugbywêreldbeker 2021 
### Vrouekrieketwêreldbeker 2022 
### Vrouesokkerwêreldbeker 2023 
## Verwysings 
## Eksterne skakels 
*  Amptelike webwerf
*  Edenparkstadion op ESPNcricinfo
Kleisthenes van Sikyon

regs|230px|duimnael|Bouvalle van die Doriese tempel te Sikyon, sowat 25 km wes van Korinthe
**Kleisthenes** was die tiran van Sikyon van c. 600–570 v.C., wat 'n bydrae gelewer het tot die Eerste heilige oorlog teen Kirrha, waarin daardie stad in 595 v.C. vernietig is. Daar word ook vertel dat hy 'n suksesvolle stryd teen Argos aangevoor het weens sy anti-Doriese standpunte. Na sy sege het hy al die rapsodiste van Homeros afgeskaf, omdat hulle die inwoners van Argos opgehemel het. Die sleutelvernuwing van sy bewind, deur Herodotos vermeld, is die hervorming van die stamgroepstelsel in die stad Sikyon. Herodotos meld dat hy nuwe name aan al die stamme gegee het. Sy eie nie-Doriese stam is 'regeerders van die mense' genoem, terwyl die ander drie Doriese stamme na verskillende diere vernoem is. Herodotos vermeld egter nie wat hierdie hervorming deur Kleisthenes presies behels het nie. Wat die hervorming ook al was, blyk dit suksesvol te gewees het, aangesien al die stamme hul name vir 'n lang tyd behou het, selfs na die dood van Kleisthenes.

Kleisthenes van Sikyon het 'n kompetisie uitgevaardig waarin sy pragtige dogter Agariste as die prys uitgeloof is.  Die twee voorste aanspraakmakers was die Alkmaeonid Megakles, en Hippokleides. Omdat Hippokleides 'n gek van homself gemaak het deur dronk voor Kleisthenes te dans, is op Megakles besluit as eggenoot vir Agariste.

'n Familieverwant van Kleisthenes was die latere Kleisthenes van Athene en Agariste, die moeder van Perikles.

Die datum van sy afsterwe word geraam op omstreeks 532 v.C., of daarvoor. 

## Bronne 
* Sealey, Raphael: *A History of the Greek City States 700–338 B.C.* Berkeley: University of California Press, 1976.
Jane Russell

**Ernestine Jane Geraldine Russell** (* 21 Junie 1921, † 28 Februarie 2011) was 'n Amerikaanse rolprentaktrise en een van Hollywood se leidende sekssimbole gedurende die 1940's en 1950's.

Russell, 'n boorling van die Amerikaanse Midweste, het haar Kalifornië in gevestig en hier in 1943 haar eerste filmrol in *The Outlaw* vertolk. In 1947 het sy 'n musikale loopbaan begin om daarna weer by die rolprentbedryf betrokke te raak. Sy het in die 1950's in verskeie filmrolle verskyn en in die 1960's weer 'n gedeelte van haar loopbaan aan musiek toegewy, terwyl sy ook in 'n aantal rolprente opgetree het. Gedurende haar loopbaan het sy rolle in meer as twintig rolprente vertolk.

Russell was drie keer getrou en het kinders aangeneem. In 1955 het sy die *World Adoption International Fund* in die lewe geroep. Vir haar filmrolle het sy 'n verskeidenheid toekennings ontvang, terwyl haar hand- en voetafdrukke in die voorhof van Grauman se Chinese teater en in 'n ster op die *Hollywood Walk of Fame* onsterflik gemaak is. Russell is op 28 Februarie 2011 as gevolg van 'n asemhalingsiekte in haar huis in Santa Maria, Kalifornië oorlede.

## Eksterne skakels 
*